stanford-oval/wikipedia huggingface dataset:
חצאית טוטו
היסטוריה

חצאית הטוטו עשויה, בדרך כלל, מ-6 עד 15 שכבות של טול (בד רשת), והיא קיימת במגוון אורכים שונים המשתנה מחצאית לחצאית. אפשרות אחת היא שבד החצאית ייפול ברכות אל מעבר לברכי הרקדנית. אפשרות נוספת היא שהחצאית תהיה קצרה ועשויה מטול מעומלן כך שהיא תהיה יציבה ותעמוד סביב הרקדנית – ממנה כלפי חוץ. אורך החצאית, בדרך כלל, מעיד על סגנון הבלט והתקופה בה הוא נוצר.
שמלות הפעמון הרומנטיות שהיו מקובלות באמצע המאה ה-19, פינו את מקומן לחצאיות הטוטו בשלהי המאה. אניני הטעם בבלט הרוסי רצו לראות הישגים טכניים חדשים ועבודת רגליים מורכבת של הבלרינות. בעקבות כך הפכו הכוריאוגרפיות של הבלט מסובכות יותר ולכן היה צורך לעבור לחצאיות טוטו קלילות יותר, שיאפשרו לרקדניות טווח תנועה גדול יותר. החצאיות שאליהן עברו היו חצאיות הטוטו הרומנטיות הארוכות. הן הגיעו עד הברך והיו מורכבות משש עשרה שכבות של טול. הבלטים הראשונים שבהם השתמשו בחצאיות אלו היו הסילפידות, ז'יזל, אגם הברבורים והיפהפייה הנרדמת של צ'ייקובסקי.
בשלב מאוחר יותר כתוצאה מהכוריאוגרפיות האתלטיות של ג'ורג' בלנשין, נוצרה חצאית הטוטו הקצרה יותר המכונה בלעז "powder-puff tutu" חצאית זו מאפשרת לראות את כל אורך רגלה של הבלרינה בשל היותה קצרה מן החצאית הרומנטית. בחצאית מסוג זה מעט שכבות של בד נופל שנותנות מראה רך ומלא.
"טוטו הפעמון"
חוף אינגליש

| --- | --- |
אין תמונה חופשית
 מידע כללי
 סוג:  קו חוף 
 מידע נוסף
 קואורדינטות:  73°30′S 73°00′W﻿ / ﻿73.5°S 73°W﻿ / -73.5; -73
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהחוף אינגליש(למפת חצי האי האנטארקטי רגילה) בסיס חנרל ברנרדו אוהיגינס ריקלמהחוף אינגליש(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיחוף אינגליש(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיחוף אינגליש
 
חוף אינגליש (באנגלית: English Coast) הוא אזור חוף בצד המערבי של ארץ פאלמר שבאנטארקטיקה.
חוף אינגליש ממוקם בין הקצה הצפוני של חצי האי ריידברג לבין נונאטאקי באטרס.
ממערב לחוף אינגליש מצוי חוף בריאן, ומצפון לחוף אנגליש מצוי חוף ריימיל.
חוף אנגליש מצוי למול האי אלכסנדר, שנמצא מעברו של מצר ג'ורג' השישי.
היסטוריה > גילוי ומיפוי החוף

החוף התגלה ונסקר על הקרקע בשנת 1940, על ידי פין רון וקארל ר. אקלאנד.
לאחר מכן החוף נחקר מהאוויר על ידי צוות בסיס איסט (East Base) של השירות האנטארקטי של ארצות הברית בין השנים 1939–1941.
החוף צולם מהאוויר על ידי משלחת החקר האנטארקטית רון ב-27 בדצמבר 1948.
היסטוריה > מקור השם

שמו המקורי של החוף היה "חוף רוברט אינגליש" (Robert English Coast), על שמו של רוברט א. ג'י. אינגליש (Robert A.J. English), קפטן בצי ארצות הברית, ומזכיר ההנהלה של השירות האנטארקטי של ארצות הברית בין השנים 1939–1941; כמו כן היה רב החובל של אוניית צי ארצות הברית בר (USS Bear) במהלך מסע החקר האנטארקטי של ריצ'רד בירד בין השנים 1933–1935.
לימים קוצר שם החוף לשמו הנוכחי, למען הנוחות.
לקריאה נוספת

• Laudon, T. S.; Lidke, D. J.; Delevoryas, T.; Gee, C. T., , Gondwana Six: Structure, Tectonics, and Geophysics. (1987), Geophys. Monogr. Ser., vol. 40, edited by G. D. McKenzie, pp. 183-189, AGU, Washington, D. C.
• Walter R. Vennum & Jeffrey W. Nejedly (1990), , New Zealand Journal of Geology and Geophysics, 33:4, 579-584,  https://doi.org/10.1080/00288306.1990.10421376
הערות שוליים

1 2 3 4 5 6 7 8  מידע גאוגרפי והיסטורי
↑  מידע היסטורי
חץ ברבנט

| --- | --- |


 מדינות:  הולנד הולנד
 סוג:  חד-יומי
 חודש:  אפריל
 משך:  יום אחד
 היסטוריה
 התקיים לראשונה:  1961
 מרוצים עד כה:  64
 מנצח ראשון:  בלגיה פינו קראמי
 מוביל במספר הניצחונות:  בלגיה אדוויג ואן הוידונק (4 ניצחונות)
 מנצח אחרון:  צרפת בנואה קונפרואה
 שנת מרוץ אחרונה:  2024
 
חץ ברבנט (בהולנדית: Brabantse Pijl) הוא מרוץ אופני כביש חד-יומי שמתקיים בבלגיה מאז 1961 במחוז פלמיש ברבנט. המרוץ הוא בדרג 1.Pro בסבב ה-UCI ProSeries.
היסטוריה

המרוץ נוצר בשנת 1961 ואז נוצח על ידי פינו קראמי המקומי. המנצח הראשון במרוץ שהוא לא בלגי הגיע שלוש שנים אחרי, ארנלדו פיאמבנצ'ו מאיטליה. שיאן הניצחונות במרוץ הוא אדוויג ואן הוידונק, שניצח ארבע פעמים (1987, 1991, 1993, 1995).
ב-2011, המרוץ השתדרג ועלה לדרג ה-1.HC, הדרג השני בחשיבותו למרוצים בעולם, שכיום נקרא UCI Pro Series. עקב העובדה שהמרוץ נערך לצד קלאסיקות ומרוצים חד יומיים אחרים בכירים בהולנד או בבלגיה באפריל, הוא זוכה לפופולריות ולרוב רוכבים בכירים משתמשים במרוץ הזה כהכנה למרוצים הבולטים יותר.
מנצחים בשנים האחרונות

| שנה | רוכב | קבוצה |
| --- | --- | --- |
| 1999 | איטליה מיקלה ברטולי | מאפי קוויק סטפ |
| 2000 | בלגיה יוהאן מוזיאו | מאפי קוויק סטפ |
| 2001 | הולנד מיכאל בוחרד | רבובנק |
| 2002 | בלגיה פביאן דה וולה | מאפי קוויק סטפ |
| 2003 | הולנד מיכאל בוחרד | רבובנק |
| 2004 | איטליה לוקה פאוליני | קוויק סטפ - דאוויטאמון |
| 2005 | ספרד אוסקר פריירה | רבובנק |
| 2006 | ספרד אוסקר פריירה | רבובנק |
| 2007 | ספרד אוסקר פריירה | רבובנק |
| 2008 | צרפת סילביאן שאבנל | קופידיס |
| 2009 | צרפתאנטוני ז'סלן | פרנסיס דה ז'ה |
| 2010 | בלגיה סבסטיאן רוסלר | קבוצת רדיושק |
| 2011 | בלגיה פיליפ ז'ילבר | אומגה–פארמה לוטו |
| 2012 | צרפת תומא ווקלר | יורופקר |
| 2013 | סלובקיה פטר סאגאן | קנונדייל |
| 2014 | בלגיה פיליפ ז'ילבר | BMC |
| 2015 | בלגיה בן הרמנס | BMC |
| 2016 | צ'כיה פטר ואקוץ' | אטיקס קוויק–סטפ |
| 2017 | איטליה סוני קולברלי | בחריין מרידה |
| 2018 | בלגיה טים ולנס | לוטו–סודאל |
| 2019 | הולנד מת'יו ואן דר פול | קורנדון קירקוס |
| 2020 | צרפת ז'וליאן אלאפיליפ | דקונינק קוויק-סטפ |
| 2021 | בריטניה תומאס פידקוק | אינאוס גרנדיירס |
| 2022 | ארצות הברית מגנוס שפילד | אינאוס גרנדיירס |
| 2023 | צרפת דוריאן גודון | AG2R Citroën |
| 2024 | צרפת בנואה קונפרואה | AG2R Citroën |
חץ הדורות

מפת אבני "חץ הדורות" ברחבי הארץ
חץ הדורות הוא פרויקט מורשת של חטיבת קשרי החוץ (קש"ח) של צה"ל, שמטרתו לשקף את תרומת קשרי החוץ הצבאיים לקידום אינטרסים לאומיים ויעדי צה"ל. הוא כולל הנצחת אירועי קשרי חוץ היסטוריים, המדגימים שותפות אזורית-בינלאומית, מתקופת טרום המדינה ועד ימינו. במסגרת הפרויקט הוצבו "חיצים" (נקודות ציון על גבי אבנים) ברחבי הארץ, להטמעת תרומת קשרי החוץ הצבאיים, חיבורם לאדמת הארץ והנגשתם לציבור. הפרויקט החל בשנת 2019 בהובלת ראש חטיבת הקש"ח, תא"ל ארז דוד מייזל, ובמהלכו נערכו טקסים בהשתתפות אורחים בכירים מהארץ ומחו"ל לרגל הנחת החיצים. במקביל לחשיפת החיצים, בוצעו באופן פנים-חטיבתי מאמצי מחקר, תיעוד והנצחה של היסטוריית החטיבה – בין היתר, באמצעות קביעת מסלול מורשת במחנה אביב (בסיס האם של היחידה), ציון דמויות היסטוריות מרכזיות בעשיית הקש"ח, ופרסום ספר מורשת חטיבתי.
רוח הפרויקט ודגשיו

ברכיביו השונים של הפרויקט, דגש מיוחד מושם על הזיקה בין האירועים ההיסטוריים למיקומם הגאוגרפי, לאדמה – יהא זה הגשר, הבסיס, הוילה או הנמל. מנגד, מודגש מקומו של האדם – הדמויות ההיסטוריות המפיחות בסיפור חיים. חיבור זה, בין האדם לאדמה, מהווה מוטיב מרכזי בפרויקט "חץ הדורות".
אחת ממטרות הפרויקט היא להגדיל ולבסס את המרחב המשותף עם השותפים והעמיתים של קש"ח צה"ל – הן מבית והן עם גופים בינלאומיים-אזוריים. זאת על מנת לשפר ולהדק את שיתופי הפעולה, הפנימיים והחיצוניים – העבר כפלטפורמה ו"קרש קפיצה" לעתיד. מבית, מדגיש הפרויקט את השותפות עם "קהילת החוץ" של מדינת ישראל – קהילת גופי החוץ, הצבאיים והממשלתיים, הפועלים בשיתוף וסנכרון מלא לקידום יעדיהם (MIDDLE – Military, Information/Intelligence, Defense, Diplomacy, Legal, Energy). זאת מתוך ידיעה שרק אחדות פנימית תאפשר עמידה במשימה. כלפי חוץ, מדגיש הפרויקט את העבר המשותף עם מדינות וגורמים שונים – עם שותפים ואף עם יריבים, אזוריים ובינלאומיים.
"חץ הדורות" מהווה מימוש של הסיסמה החטיבתית – !Aim2Engage – שאיפה מתמדת ליוזמה, יצירת מגע (engage) אנושי (ובמרומז גם צבאי, על בסיס rules of engagement), הדגשת החיוניות של השותפות (יותר מ-2), והמכוונות לאור מטרה ומתוך הקשר. כל אלה כ"אני מאמין" וכבסיס לעשיית קש"ח צה"ל – מאפשר מבצעי ואמצעי לאומי מסייע בהגדלת הגמישות והעומק האסטרטגי.
דואר ישראל הוציא גיליון מזכרת לכבודו של הפרויקט.
הערות שוליים

↑  דף מזכרת מוסדי "חץ הדורות "- 70 שנות מורשת באתר דואר ישראל
↑  טקס חשיפת "חץ דורות" לציון הסיוע האיטלקי במבצע להטבעת אוניית "האמיר פארוק" באתר צה"ל
↑  אפרים לפיד, ‏טקס הנחת "חץ דורות" נערך במסוף ניצנה, באתר "IsraelDefense‏", 1 בספטמבר 2019
קולאז' החיצים
חשיפת "חץ הדורות" הראשון בבסיס רמת דוד, עם רמטכ"ל בריטניה הגנרל ניק קרטר, ורח"ט קש"ח תא"ל ארז דוד מייזל
חזרזיר: הסרט

| --- | --- |

 בימוי:  פרנסיס גלבס 
 תסריט:  אלן אלכסנדר מילן בריאן הולפלד
 מדבבים:  ג'ון פידלר (Piglet) פיטר קאלן (Eeyore) קת' סוסי (קנגה) קן סנסום (ארנב) ג'ים קומינגס (פו הדב (דיסני), טייגר) ניקיטה הופקינס (רו) אנדרי סטוג'קה (ינשוף) 
 מוזיקה:  קרלי סימון ריצ'רד מ. שרמן  רוברט ב. שרמן
 מדינה:  ארצות הברית 
 חברת הפקה:  סרטי וולט דיסני, אולפני דיסניטון, A. Film A/S 
 חברה מפיצה:  חברת וולט דיסני
 שיטת הפצה:  וידאו על פי דרישה 
 הקרנת בכורה:  16 במרץ 2003
 משך הקרנה:  89 דקות
 שפת הסרט:  אנגלית 
 סוגה:  סרט מוזיקלי, דרמה קומית 
 הכנסות באתר מוג'ו:   pigletsbigmovie
 סרט קודם:  טיגר: הסרט
 סרט הבא:  פו הדב: האביב של רו
 אתר רשמי
 דף הסרט ב־IMDb
 
חזרזיר: הסרט (באנגלית: Piglet's Big Movie; בתרגום חופשי: הסרט הגדול של חזרזיר) הוא סרט המבוסס על חלק מסיפוריו של אלן אלכסנדר מילן בספרים "פו הדב" ו"הבית בקרן פו", ומציג בו את חזרזיר כגיבור הראשי של הסרט ומספר את הסיפורים בהם הוא היה הגיבור הראשי. הסרט יצא לאקרנים במהלך שנת 2003 ויצא ישירות לווידאו ו-DVD בנובמבר באותה שנה.
עלילת הסרט

חזרזיר הוא גור חזירים ורדרד וקטן אשר חי ביער ת"ק הפרסאות לצד חבריו: פו, ינשוף, ארנב, טיגר, איה, רו וקנגה.
יום איסוף הדבש הגיע ליער, וכל החברים מארגנים תוכנית גדולה כדי למצוא מעט דבש, אך חזרזיר לא מעורב בתוכנית בשל גודלו וגילו. הוא מרגיש בלתי מוערך ויוצא לבדו ליער, שם נוכח לדעת כי הוא בכל זאת יכול לעזור לכל יצור.
בינתיים, תוכניתם של חבריו מצליחה אך הדבורים בורחות מהכוורת וכולם בורחים מהן לבית של חזרזיר, ורק שם הם שמים לב כי הוא נעדר. וכך יוצאים כולם לחפש את חזרזיר, כשהם נעזרים ומנחים על ידי ספר הזיכרונות שלו. במהלך החיפושים הם מעלים זיכרונות מהספר ומבינים כיצד חזרזיר הוא הגיבור של כל סיפור, וכיצד תרומתו הייתה כה גדולה אפילו בלי שהבחינו בכך אז.
אך הזמן עובר, וחזרזיר לא נמצא. סערה מתחילה להשתולל, הספר מתעופף לנהר והמצב הולך ונעשה גרוע מרגע לרגע. החברים נכנסים למחסה, שם הם מציירים ציורים רבים של חזרזיר, בהם הוא גיבור וגדול. לאחר שרוחם מתעודדת מעט הם יוצאים לחפש שוב את חברם, אף על פי שהסערה עדיין לא שכחה. בדרך הם מוצאים דפים מספר הזיכרונות של חזרזיר ומתחילים לאסוף אותם, עד שהם מגיעים לגזע עץ ממוטט אשר נתלה מקצה הצוק ממש לצד מפל גדול. בקצהו של הגזע תקוע ספר הזיכרונות של חזרזיר. בצעד נואש מנסה פו להגיע אליו, אך נכנס לצרה גדולה ביותר. חבריו לא מצליחים לחלץ אותו, אך ברגע האמת בא חזרזיר ומציל את פו, וכולם שמחים מאוד על כך שהדוב ניצל וחזרזיר נמצא.
האפיזודות שנלקחו מתוך הספרים

קנגה והגור רו מגיעים ליער וחזרזיר טובל באמבטיה (פרק 7 ב"פו הדב")
כריסטופר רובין יוצא בראש "מנסע" (מסע) לציר הצפוני (פרק 8 ב"פו הדב")
בונים בית לאיה בקרן פו (פרק 1 ב"הבית בקרן פו")
דמויות

חזרזיר - חזיר קטן אשר מנסה תמיד לעזור לכולם. חברו הטוב של פו.
פו הדב - דובון אשר אהבתו הגדולה ביותר היא דבש וחברו הטוב ביותר הוא כריסטופר רובין.
טיגר - טיגריס שחצן וקופצני. חבר של פו הדב.
ארנב - ארנב רגיש וחכם.
איה - חמור אפור ופסימי אשר נוהג לקטר על כך שלא מתייחסים אליו.
קנגה ורו - אמא ובן קנגורואים אשר אוהבים אחד את השני מאוד. גרים יחדיו בבית ביער.
ינשוף - בעל החיים ה"חכם" ביותר ביער. יודע לקרוא ואף אוהב לדבר לא מעט (בעיקר אל עצמו). בין היתר מרבה לספר סיפורים על משפחתו.
חוף אוסקר השני

| --- | --- |

 מידע כללי
 על שם:  אוסקר השני, מלך שוודיה 
 סוג:  קו חוף 
 מידע נוסף
 קואורדינטות:  65°45′S 62°30′W﻿ / ﻿65.75°S 62.5°W﻿ / -65.75; -62.5
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהחוף אוסקר השני(למפת חצי האי האנטארקטי רגילה) בסיס חנרל ברנרדו אוהיגינס ריקלמהחוף אוסקר השני(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיחוף אוסקר השני(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיחוף אוסקר השני
 
חוף אוסקר השני (באנגלית: Oscar II Coast) הוא חלק מהחוף המזרחי של חצי האי האנטארקטי שבאנטארקטיקה.
החוף ממוקם בין כף פיירווד'ר שמצפון לבין כף אלכסנדר שמדרום לחוף.
החוף ממוקם דרומית לחוף נורדנשלד.
היסטוריה > גילוי החוף

החוף התגלה בשנת 1893 על ידי הקפטן הנורווגי סי. א. לארסן (Carl Anton Larsen).
היסטוריה > מקור השם

לארסן קרא לחוף על שמו של המלך אוסקר השני, מלך שוודיה ונורווגיה.
לקריאה נוספת

• גילי חסקין,  מסע נורדנשולד לחקר אנטארקטיקה
• Alan Nairn, , P 192
• Gunter Faure, Teresa M. Mensing, , P 9
•  R. L. Oliver, P. R. James, J. B. Jago, , P 329
הערות שוליים

1 2 3 4  מידע גאוגרפי והיסטורי
| אנטארקטיקה |
| --- | --- | --- |
| היסטוריה | העידן ההרואי של חקר אנטארקטיקה • המשלחת האנטארקטית הבלגית • המשלחת השוודית לאנטארקטיקה • משלחת הקוטב הדרומי • משלחת טרה נובה • אמנת אנטארקטיקה |  |
| תביעות טריטוריאליות |  ארץ אדלי •  אנטארקטיקה הארגנטינאית • אוסטרליה הטריטוריה האנטארקטית האוסטרלית •  הטריטוריה האנטארקטית הבריטית • צ'ילה אנטארקטיקה צ'ילנה • ניו זילנד שטח חסות רוס • ברזיל "אזור האינטרסים" של ברזיל באנטארקטיקה • נורווגיה ארץ המלכה מוד ואי פטר הראשון •  שוואביה החדשה (1939–1945) • ארץ מרי בירד |  |
| המדינות והטריטוריות של אוסטרליה |
| --- | --- | --- |
| מדינות | אוסטרליה הדרומית אוסטרליה הדרומית • אוסטרליה המערבית אוסטרליה המערבית • ויקטוריה (אוסטרליה) ויקטוריה • טסמניה טסמניה • ניו סאות' ויילס ניו סאות' ויילס • קווינסלנד קווינסלנד |  |
| טריטוריות פנימיות | טריטוריית הבירה האוסטרלית טריטוריית הבירה האוסטרלית • הטריטוריה הצפונית הטריטוריה הצפונית • טריטוריית מפרץ ג'רוויס |  |
| טריטוריות חיצוניות | איי אשמור וקרטייה • איי ים האלמוגים • איי קוקוס • האי הרד ואיי מקדונלד • הטריטוריה האנטארקטית האוסטרלית • אי חג המולד • נורפוק |  |
חצאי הכדור של מגדבורג

חצאי הכדור המקוריים, ומשאבת הוואקום בהם בוצע הניסוי
בול לזכרו של אוטו פון גריקה, המציג את ניסוי חצאי הכדור של מגדבורג, מזרח גרמניה, 1969
ניסוי חצאי הכדור של מגדבורג נערך על ידי אוטו פון גריקה, ראש עיריית מגדבורג, בשנת 1654, ובא להמחיש את כוחו של לחץ האוויר.
אוטו פון גריקה היה מדען, ממציא ופוליטיקאי גרמני. בשנת 1650 המציא את משאבת הריק. המשאבה שלו נבנתה מגליל מתכת, בוכנה ושני שסתומים. ב-8 במאי 1654 הציג את המשאבה והניסויים שלו בפני הקיסר פרדיננד השלישי באספת הרייכסטאג ברגנסבורג. באירוע זה נערכה לראשונה ההדגמה הנודעת כיום בשם "ניסוי חצאי הכדור של מגדבורג". שני חצאי כדור עשויים נחושת, שקוטרם כחמישים ס"מ, הוצמדו זה לזה ליצירת כדור. לאחד משני הכדורים הייתה צינורית, חסומה בשסתום, שאיפשרה לרוקן את הכדור מאוויר באמצעות משאבת ריק. לאחר ריקון הכדור מאוויר; שלושים סוסים, חמישה-עשר מכל צד, לא הצליחו להפריד בין שני חצאי הכדור. פון גריקה חזר על הדגמה זו בעירו מגדבורג בשנת 1656, הפעם עם שמונה סוסים מכל צד. הדגמה נוספת ערך בברלין בפני פרידריך וילהלם מברנדנבורג, עם עשרים וארבעה סוסים.
לאחר שלמד על הניסוי של פון גריקה, פעל רוברט בויל, יחד עם רוברט הוק לפיתוח משאבת ואקום יעילה יותר. ניסויים שערך בהמשך לכך הובילו לניסוחו של חוק בויל-מריוט, לפיו מכפלת הנפח בלחץ של כמות קבועה של גז אידיאלי בטמפרטורה קבועה היא קבועה.
הניסוי שימש להמחשת כוחו של לחץ האוויר. יוצרו עותקים קטנים רבים של שני חצאי הכדור, והם משמשים עד היום בבתי ספר. אגודת אוטו פון גריקה חוזרת על הניסוי מעת לעת במקומות שונים בעולם.
הערות שוליים

↑  כך באנציקלופדיה העברית, לפי הערך בוויקיפדיה האנגלית רק ב-1654
זה שלנו

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
זה שלנו הוא סינגל שהוקלט על ידי הזמר-יוצר הישראלי נתן גושן. השיר יצא לאור ב-4 בפברואר 2016, כסינגל הראשון מתוך אלבומו הרביעי של גושן, שלושים, על ידי חברת התקליטים טדי הפקות.
רקע וכתיבה

השיר נכתב והולחן על ידי נתן גושן והופק על ידי גלעד שמואלי, בדומה לשאר שירי האלבום. השיר הוא בסגנון הפופ רוק המאפיין שירים נוספים מהאלבום.
הסינגל עצמו סוקר על ידי יוסי חרסונסקי, שציין את השיר בחיוב והעניק לו ארבעה כוכבי זהב מתוך חמישה.
וידאו קליפ

טרם יצא הווידאו קליפ המלא של השיר, העלה גושן לערוץ היוטיוב שלו ב-4 בפברואר 2016 את האודיו הרשמי של השיר. האודיו מציג בתוכו את עטיפת הסינגל.
נכון לפברואר 2020, מונה הצפיות של הקליפ עומד על כ-7.3 מיליון.
מיקומי שיא

|   ‏‏‏  מצעדים שבועיים (2016)> מדינה |   ‏‏‏  מצעדים שבועיים (2016)> מצעד |   ‏‏‏  מצעדים שבועיים (2016)> מיקום שיא |   ‏‏‏  מצעדים שבועיים (2016)>  |
| --- | --- | --- | --- |
|  ישראל | מדיה פורסט ישראל | 8 |  |
|  ישראל | המצעד הרשמי של גלגלצ | 1 |  |
|  ישראל | רשת ג' | 5 |  |
|  ישראל | רדיו אמצע הדרך | 3 |  |
|   ‏‏‏  מצעדים שנתיים (2016)> מדינה |   ‏‏‏  מצעדים שנתיים (2016)> מצעד |   ‏‏‏  מצעדים שנתיים (2016)> מיקום שיא |   ‏‏‏  מצעדים שנתיים (2016)>  |
| --- | --- | --- | --- |
|  ישראל | מדיה פורסט ישראל | 31 |  |
|  ישראל | גלגלצ | 35 |  |
הערות שוליים

↑  נתן גושן* - זה שלנו, באתר Discogs (באנגלית)
↑  יוסי חרסונסקי, נתן גושן | זה שלנו, באתר יוסמיוסיק
1 2 3  Nathan Goshen נתן גושן - זה שלנו, נבדק ב-2020-02-13
| נתן גושן |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נתן גושן • בין כל הרעשים • דברי איתי יותר • שלושים • באתי לחלום |  |
| אלבומי פסקול | סיפור אחר |  |
| פילמוגרפיה | סיפור אחר |  |
| ערכים קשורים | יוניסל • NMC • טדי יזמות והפקות |  |
| נתן גושן - סינגלים |
| --- | --- | --- |
| נתן גושן | "כל מה שיש לי" • "איפה את" • "גבולות הגיון" • "יודע" • "פנים אחרות" |  |
| בין כל הרעשים | "עוד" • "מה אם נתנשק" • "רץ לשום מקום" • "למרות הכל" |  |
| דברי איתי יותר | "סערה" • "דברי איתי יותר" • "Thinking About It (Let It Go)" |  |
| שלושים | "זה שלנו" • "חיכיתי" • "26" • "דור הסתלבט" |  |
| סיפור אחר | "סיפור אחר" |  |
| באתי לחלום | "באתי לחלום" • "מתגעגעת" • "חזרי אלי" • "נחכה לך" • "הכל פה יגמר" • "היום יהיה שמח" • "סופר נשימות" |  |
| סינגלים נוספים | "כחומר ביד היוצר" • "Home" • "חיים מאושרים" • "אשרי יושבי ביתך" • "שני ילדים בעולם" |  |
| השתתפות בסינגלים | "הייתי כאן" • "מתחילים מחדש" |  |
חוט השדרה

| --- | --- |

 שיוך:  מערכת העצבים המרכזית, עמוד השדרה 
 תיאור ב:  המילון האנציקלופדי ברוקהאוס ואפרון 
 מזהים
 לטינית (TA98):  medulla spinalis 
 טרמינולוגיה אנטומיקה:  A14.1.02.001 
 TA2 (2019):  6049 
 מזהה נרוניימס:  22 
 FMA:  7647 
 קוד MeSH:  A08.186.854 
 מזהה MeSH:  D013116 
 מערכת השפה הרפואית המאוחדת:  C0037925 
 
איור של מערכת העצבים האנושית. הפס האדום מסמן את חוט השדרה, ובכחול ניתן לראות את העצבים המקשרים אותו עם איברי הגוף.
חוט השדרה או מוח השדרה (TA: Medulla spinalis) הוא חלק מרכזי במערכת העצבים של בעלי חוליות.
חוט השדרה הוא המשכו של גזע המוח, ומרכיב יחד איתו את מערכת העצבים המרכזית. חוט השדרה הוא צבר של תאי עצב, אשר מחבר את המוח למערכת העצבים ההיקפית.
תפקיד

תפקידו של חוט השדרה הוא לקשר בין המוח לבין מערכת העצבים ההיקפית, שמגיעה אל אברי הגוף השונים. בדרך זו המוח מסוגל לקבל מהאיברים מידע על הסביבה הפנימית והחיצונית, ולשלוח לרחבי הגוף פקודות השולטות על תפקודם של האיברים. מסרים עצביים בחוט השדרה זורמים בשני כיוונים: מידע חושי (בעיקר ממערכת המגע) מגיע מקולטני חישה ברחבי הגוף לכיוון המוח, ואילו פקודות מוטוריות שיוצאות מהמוח נשלחות לעבר שרירי הגוף. חוט השדרה מעביר מסרים תחושתיים ומוטוריים בגוף רק מהצוואר ומטה: השרירים וקולטני החישה באזור הראש וחלק מהשרירים בצוואר, בכתפיים ובגרון מקושרים למוח באמצעות עצבי הגולגולת.
מלבד תפקידו כמקשר בין המוח לגוף, חוט השדרה שולט באופן עצמאי על סוגים שונים של רפלקסים, שהם תגובות מוטוריות לא רצוניות לגירויים.
מסיבה זו, אורגניזם שחוט השדרה שלו התנתק מהמוח שלו, עדיין יכול להרחיק איבר מגירוי מכאיב ללא הוראות מלמעלה. ההבדל העיקרי הוא שבמקרה כזה המוח לא יקבל הודעה על ביצוע הפעולה, זאת להבדיל ממצב נורמלי שבו חוט השדרה מחובר למוח ויכול לשלוח לו הודעות.
כמו כן, מחוללי תבנית מרכזיים בחוט השדרה מעורבים בשליטה על פעולות מחזוריות כמו הליכה.
מבנה

| --- | --- |

רמות המקטעים של עמוד השדרה ותפקודם
רמה: תפקוד
C1-C6: מכופפי הצוואר
C1-T1: מיישרי הצוואר
C3, C4, C5: עצבוב הסרעפת (בעיקר C4)
C5, C6: תנועת הכתף; מעלה את הזרוע (שריר הדלתא); כיפוף המרפק (שריר הזרוע הדו ראשי); C6 מסובבת חיצונית את הזרוע
C6, C7: מיישר את המרפק ושורש כף היד; מסובב כלפי מטה את שורש כף היד
C7, T1: מכופף את שורש כף היד
C7, T1: מעצבב שרירים קטנים בכף היד
T1 -T6: שרירים בין-צלעיים והגו מעל המותניים
T7-L1: שרירי הבטן
L1, L2, L3, L4: מכופף הירך
L2, L3, L4: קירוב הירך
L4, L5, S1: הרחקת הירך
L5, S1 S2: ישור הרגל במפרק הירך (שריר העכוז הגדול)
L2, L3, L4: ישור הרגל בברך (השריר הארבע ראשי)
L4, L5, S1, S2: כיפוף הרגל בברך (שרירי מיתר הברך)
L4, L5, S1: כיפוף גבי כף הרגל (השריר השוקתי הקדמי)
L4, L5, S1: ישור אצבעות כף הרגל)
L5, S1, S2: כיפוף כפי של כף הרגל
L5, S1, S2: כיפוף אצבעות כף הרגל
חוט השדרה הוא צביר ארוך של רקמת עצב. למרות שהוא נקרא "חוט", הרי שרוחבו משתנה מ-13 מ"מ (אזור המותניים) ועד 6.4 מ"מ (אזור בית החזה). בדומה למוח, הרקמה מכילה תאי עצב ותאי גלייה, והיא נחלקת לשני סוגים עיקריים: חומר אפור, שמכיל בעיקר גופי תאים, וחומר לבן שמורכב ברובו מאקסונים. רקמת העצב של חוט השדרה עטופה בשלוש השכבות של קרומי המוח, כאשר בין שתיים מהשכבות נמצא חלל אשר מלא בנוזל מוחי שדרתי.
חוט השדרה כולו מוקף ומוגן על ידי החוליות של עמוד השדרה. החוט נמשך מהמוח המוארך ועד לאזור החוליה המותנית הראשונה או השנייה של עמוד השדרה, כך שהוא תופס כ-2/3 מאורך העמוד. בדומה לחוליות המרכיבות את עמוד השדרה, ניתן לחלק גם את חוט השדרה למקטעים, כאשר כל מקטע של חוט שדרה אחראי על איברי חוש ושרירים בגוף שנמצאים בסמוך אליו. מכל מקטע יוצאים עצבי השדרה, שהם העצבים של מערכת העצבים ההיקפית שתפקידם לקשר בין חוט השדרה לאברי הגוף. העצבים עוברים לתוך או מחוץ לחוט השדרה דרך הנקבים הבין-חולייתיים, אשר קיימים בין כל שתי חוליות. מכיוון שחוט השדרה אינו מגיע עד לתחתית עמוד השדרה, חלק מהעצבים שיוצאים מחוט השדרה יורדים כלפי מטה לפני שהם יוצאים מעמוד השדרה. עצבים אלה יוצרים בתחתית עמוד השדרה את מבנה זנב הסוס.
בחתך רוחבי, חלקו החיצוני יותר של חוט השדרה הוא חומר לבן, והוא מכיל אקסונים עולים המעבירים מידע חושי אל המוח ואקסונים יורדים המעבירים פקודות מוטוריות מהמוח. בחלקו הפנימי של חוט השדרה ישנו מבנה דמוי פרפר של חומר אפור. באזור זה קיים ריכוז של גופי תאי עצב, שהם אלו שמקבלים ומעבירים את המידע השייך לאותו מקטע בגוף. במרכז אזור החומר האפור נמצאת התעלה המרכזית של חוט השדרה, שהיא חלל צר המלא בנוזל מוחי שדרתי.
שלוחות החומר האפור בשני צידי חוט השדרה (ה"כנפיים" של הפרפר) נקראות 'קרניים', והן בעלות חלק גבי וגחוני. האקסונים שנכנסים אל הקרן הגבית מהווים את השורש הגבי (Dorsal root) ומעבירים מידע תחושתי לתוך חוט השדרה, ואילו האקסונים שיוצאים מהקרן הגחונית נקראים השורש הגחוני (Ventral root) והם אלו שמעבירים את הפקודות המוטוריות מחוט השדרה לעבר השרירים. השורש הגבי והגחוני מרכיבים יחד את עצבי השדרה שיוצאים משני צידי חוט השדרה. גנגליוני השדרה, שנקראים גם גנגליוני השורש הגבי (Dorsal root ganglia), הם צבירים של גופי תאי עצב שמהווים תחנת ביניים של המידע התחושתי בדרכו לאקסונים של השורש הגבי.
פגיעה בחוט השדרה

פגיעה בחוט השדרה גורמת להפרעה בחוט השדרה או נזק לחומר הלבן או הפרעה במרחב הסיבים שמעבירים תחושה ואיתותים מוטוריים אל המוח ומתוכו. הפגיעה גם פוגמת בחומר האפור בחלקו המרכזי של חוט השדרה, דבר הגורם לאובדן מקטעים של תאי עצב.
פגיעה בעצבי חוט השדרה עלולה לגרום לשיתוק הרגליים או מרכז הגוף. היקף השיתוק משתנה בהתאם למיקום הפגיעה, כך שפגיעה במיקום גבוה תוביל לשיתוק נרחב יותר, בהשוואה לפגיעה במיקום נמוך.
ראו גם

ניקור מותני
קרן ישראל לנפגעי חוט שדרה
לקריאה נוספת

תקליטור "המסע המופלא אל גוף האדם: מסע וירטואלי אל תוך גופנו" בהוצאת מט"ח; המרכז לטכנולוגיה חינוכית.
הערות שוליים

↑  V. S. Ramachandran, ed. (2012) Encyclopedia of Human Behavior, 2nd ed. Academic Press
1 2 3 4 5 6  גריג ר. ג. וזימברדו פ.ג. (2010). מבוא לפסיכולוגיה. הוצאת האוניברסיטה הפתוחה.
| --- | --- |
בקרת זהויות :  NLI: 987007565826805171  BnF: cb11938397f (data)  GND: 4050831-6  LCCN: sh85126666  NDL: 00570617  NKC: ph205405  TA98: A14.1.02.001 
תרשים חתך רוחבי של חוט השדרה, בו מסומנים אזורי החומר האפור והחומר הלבן. המידע החושי נכנס דרך גנגליון השדרה (13) והשורש הגבי (כחול) אל הקרן הגבית (2), והמידע המוטורי יוצא מהקרן הגחונית (1) אל השורש הגחוני (אדום).
טויוטה אבאנזה

| --- | --- |

Facelifted Avanza
 מאפיינים כלליים
 יצרן:  דייהטסו 
 מודל קודם:  טויוטה קיג'אנג, טויוטה פאסו סטה 
 מודל אחריו:  טויוטה ולוז 
 סיווג:  מיניוואן קטן
 אורך:  4120 מילימטר
 רוחב:  1630 מילימטר
 גובה:  1695 מילימטר
 משקל:  1130 קילוגרם
 בסיס גלגלים:  2655 מילימטר
 מפרט טכני
 מנוע:  1.0 ליטר  1.3 ליטר  1.5 ליטר
 
טויוטה אבאנזה הוא מיניוואן קטן של חברת טויוטה היפנית המיוצר באינדונזיה ומיועד בעיקר לשוק המדינות המתפתחות. אבאנזה נמכר ביפן תחת השם דייהטסו בראנד. השם אבאנזה נלקח מהמילה האיטלקית avanzato שפרושה להתקדם.
המכונית הוצגה בשנת 2003 ונמכרו כ-100,000 יחידות באותה שנה. האבאנזה נמכר במדינות: אינדונזיה, לבנון, בנגלדש, מלזיה, תאילנד, הפיליפינים, דרום אפריקה ומקסיקו.
זכות הציבור לדעת

זכות הציבור לדעת היא זכותו של אדם, ושל הציבור כולו, לקבל מידע הרלוונטי לצרכיו ולתחומי העניין שלו. לזכות זו היבטים אחדים:
זכותו של האזרח לקבל מידע מרשויות השלטון על פעולתן. מימוש עיקרי בישראל של זכות זו נעשה בחוק חופש המידע.
זכותו של אדם לקבל מידע באמצעי התקשורת, בנושאים שבהם עוסקים אמצעי התקשורת. זכות זו מתנגשת לעיתים באינטרסים אחרים, כגון ביטחון המדינה או הזכות לפרטיות, ונדרשת הכרעה בדבר האיזון הנכון בין שתי הזכויות. זכות הציבור לדעת משלימה את הזכות לחופש הביטוי.
את הביטוי "זכות הציבור לדעת" טבע בשנת 1945 קנט קופר, שעמד בראש סוכנות הידיעות "אסושיאייטד פרס". מבחינה משפטית טהורה, השימוש במונח "זכות הציבור לדעת" אינו נקי מקשיים, להבדיל מהשימוש במונחים "אינטרס הציבור לדעת" ו"זכות הפרט לקבלת מידע".
אחד העקרונות להעברת מידע לאזרחים הוא פישוט ניהולי.